обучават редовно или получават информация относно новостите в съответните области.
 11.5.3. Компетентният орган поддържа или има достъп до списък с инструктори, работещи в държавата членка.
 11.5.4. Когато компетентният орган вече не е убеден, че обучението, провеждано от даден инструктор, осигурява на обучаваните съответните умения, или ако инструкторът не премине успешно цялостната проверка, органът оттегля одобрението си за обучението или урежда инструкторът да бъде временно отстранен или заличен от списъка с инструктори, според случая. При подобни мерки, компетентният орган посочва също как инструкторът може да поиска прекратяване на временното му отстраняване, да бъде наново вписан в списъка с инструктори или да получи наново одобрение за обучението.
 11.5.5. Всяка компетентност, придобита от инструктор, с цел да отговори на изискванията по настоящата глава в дадена държава членка, се признава и в останалите държави членки.
 11.6. ВАЛИДИРАНЕ НА СИГУРНОСТТА ВЪВ ВЪЗДУХОПЛАВАНЕТО В ЕС
 11.6.1. Валидирането на сигурността във въздухоплаването в ЕС е стандартизиран, документиран, безпристрастен и обективен процес за получаване и оценяване на доказателства, за да се определи нивото на съответствие на одобрявания субект с изискванията, предвидени в Регламент (ЕО) No 300/2008 и в актовете за неговото прилагане.
 11.6.2. Валидирането на сигурността във въздухоплаването в ЕС
 Валидирането на сигурността във въздухоплаването в ЕС:
 а)
 може да представлява изискване за получаване или поддържане на правен статут по Регламент (ЕО) No 300/2008 и актовете за неговото прилагане;
 б)
 могат да се извършва от подходящ орган или валидатор, одобрени като валидатор на сигурността във въздухоплаването в ЕС или от признат за равностоен валидатор в съответствие с разпоредбите на настоящата глава;
 в)
 извършва оценка на мерките за сигурност, прилагани под отговорността на субект, спрямо когото тече валидиране или под тази на негови части, за които субектът иска валидиране. Валидирането се състои най-малкото от:
 1.
 оценка на документация, свързана със сигурността, включително програмата за сигурност на валидирания субект или неин еквивалент; както и
 2.
 проверка на прилагането на мерките за сигурност на въздухоплаването, която включва проверка на място на превозите на субекта в процес на валидиране, освен ако не е указано друго.
 г)
 се признава от всички държави членки.
 11.6.3. Изисквания за одобряване на валидатори на сигурността във въздухоплаването в ЕС
 11.6.3.1. Държавите членки одобряват валидаторите на сигурността във въздухоплаването в ЕС въз основа на капацитета им за оценка на съответствието, което включва:
 а)
 необвързаност със сектора, обект на валидиране, освен ако не е указано друго; както и
 б)
 валидиране на компетентността на персонала по отношение на сигурността, както и на методите за поддържане на тази компетентност на нивото, посочено в точка 11.6.3.5; както и
 в)
 оценка на функционалността и целесъобразността на процедурите по валидиране.
 11.6.3.2. Когато е уместно, валидирането взема предвид акредитационни сертификати, свързани със съответните хармонизирани стандарти, а именно с EN-ISO/IEC 17020, вместо да се извършва повторна оценка на капацитета за оценка на съответствието.
 11.6.3.3. Валидатор на сигурността във въздухоплаването в ЕС може да бъде всяко физическо или юридическо лице.
 11.6.3.4. Националният орган по акредитация, установен в съответствие с Регламент (ЕО) No 765/2008 на Европейския парламент и на Съвета (7), може да бъде оправомощен да удостоверява капацитета